
10. pielikums
atklāta konkursa, identifikācijas
Nr. CAIP 2026/52, nolikumam
Grozījumi, kas veikti ar Komisijas 21.07.2026. sēdes lēmumu, protokols Nr. CAIP 2026/52-4.

LĪGUMA PROJEKTS  


Rīgā	
					        Līguma parakstīšanas datums ir pēdējā pievienotā droša 
elektroniskā paraksta un tā laika zīmoga datums
                                                                                                   
Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), ____________________, no vienas puses, un
___________, vienotais reģistrācijas numurs ______, adrese _____________, Rīga, LV-______ (turpmāk – Izpildītājs), _______ personā, kurš rīkojas, pamatojoties uz statūtiem, no otras puses, abi kopā, turpmāk – Puses,
ņemot vērā, ka, pamatojoties uz atklāta konkursa “Ceļu horizontālo apzīmējumu uzturēšanas darbi Rīgas pilsētas ielās no 2026.gada līdz 2028.gadam”, iepirkuma identifikācijas numurs CAIP 2026/52, turpmāk – Konkurss, rezultātiem, Konkursa ____.daļā “________________”, Izpildītājs ir ieguvis tiesības noslēgt šo līgumu un ņemot vērā, ka Izpildītājs pirms piedāvājuma iesniegšanas Konkursā ir iepazinies ar Konkursa dokumentāciju un uzturamo objektu stāvokli dabā un, pamatojoties uz šo informāciju, ir iesniedzis piedāvājumu, Puses noslēdz šādu līgumu, turpmāk – Līgums:

1. Līguma priekšmets
1.1.	Izpildītājs apņemas veikt ceļu horizontālā apzīmējuma, turpmāk – CHA, uzturēšanu Rīgas pilsētas _________________ laika periodā no 2026. gada ___.___________ (darbu izpildes sākuma datums) līdz 2028. gada 31. decembrim, turpmāk – CHA uzturēšanas darbi, saskaņā ar Līguma noteikumiem, Izpildītāja finanšu piedāvājumu Konkursam (Līguma 1. pielikums), Tehnisko specifikāciju (Līguma 2.pielikums) un tās pielikumā iekļauto shematisko sadalījumu, Izpildītāja Konkursam iesniegto piedāvājumu un Izpildītāja izstrādātajām CHA dislokācijas shēmām, kā arī ievērojot spēkā esošo normatīvo aktu prasības. CHA uzturēšanas darbi jāuzsāk 10 (desmitajā) dienā pēc Līguma noslēgšanas CHA dislokācijas shēmu saskaņošanas.   Grozījumi, kas veikti ar Komisijas 21.07.2026. sēdes lēmumu, protokols Nr. CAIP 2026/52-4.

1.2.   Ņemot vērā, ka CHA uzturēšanas darbi tiek finansēti no pašvaldības budžeta, kas tiek apstiprināts katru kalendāro gadu, katra kalendārā gada Līguma summa tiks noteikta ar papildus vienošanām pie Līguma (Līguma 3. pielikums), kuras Puses noslēgs pēc attiecīgā kalendārā gada budžeta apstiprināšanas. Ja budžets nav apstiprināts līdz iepriekšējā gada 31. decembrim, Puses atbilstoši piešķirtajiem līdzekļiem papildus vienošanos slēdz uz īsāku termiņu, bet pēc budžeta apstiprināšanas – uz atlikušo kalendārā gada daļu.
1.3.	Līguma summa ir _________ EUR (____________________ euro __ centi) bez pievienotās vērtības nodokļa (turpmāk – PVN). PVN ___% (__ procenti) apmērā ir ________ EUR (______________________euro __ centi), Līguma kopējā summa ar PVN ir ____________EUR (_________________ euro __ centi).
1.4. CHA uzturēšanas darbi tiek veikti ar Izpildītāja tehniskajiem līdzekļiem, materiāliem un darbaspēku.
1.5. Katra kalendārā gada Līguma summa tiks noteikta ar papildus vienošanām pie Līguma saskaņā ar Līguma 1.2. punktu.
1.6. Līguma summa ietver visas CHA uzturēšanas darbu kvalitatīvai izpildei nepieciešamās materiālu, darbu, piegāžu, transporta, shēmu izstrādes u.c. izmaksas.
1.7. Pasūtītājam nav pienākums un Izpildītājs nevar prasīt vai paļauties, ka Līguma izpildes ietvaros tiks izlietota visa norādītā Līguma summa. 

2. Maksājumu un darbu pieņemšanas kārtība
2.1. Maksājumi par Līgumā paredzētajiem darbiem tiek veikti šādā kārtībā:
2.1.1. Pasūtītājs, pamatojoties uz abpusēji parakstītu nodošanas - pieņemšanas aktu, turpmāk – Akts, veic samaksu Izpildītājam 1 (vienu) reizi mēnesī par iepriekšējo mēnesi atbilstoši Līguma 1.2. punktā paredzētajā papildus vienošanās norādītajiem uzturamajiem CHA apjomiem un izmaksām par 1 (vienu) mēnesi. Ja darbi tiek veikti nepilnu mēnesi, samaksa tiek noteikta, izdalot 1 (viena) mēneša vienības cenu par 1 (vienu) m2 (kvadrātmetrs) pa dienām un samaksu veicot proporcionāli.
2.2. Ne vēlāk kā līdz kārtējā mēneša 10. (desmitajam) datumam Izpildītājs, vadoties no Līguma 2.1. punktā noteiktās maksājumu veikšanas kārtības, sastāda Aktu par CHA uzturēšanas darbiem, kas izpildīti attiecīgajā mēnesī un iesniedz Aktu izvērtēšanai Pasūtītājam. Aktā norāda darbu izmaksas, darbu veidu un darbu daudzumu.
2.3. Pasūtītājs 20 (divdesmit) darbdienu laikā no akta saņemšanas dienas pārbauda norādītās informācijas atbilstību faktiski paveiktajam, tāpat pārbauda izmaksu atbilstību Izpildītāja Konkursa piedāvājumā norādītajam un paveikto darbu kvalitāti. Pēc Akta pārbaudes Pasūtītāja pārstāvis to paraksta vai dod norādi Izpildītājam par nepieciešamību veikt noteiktus labojumus. Ja Pasūtītājs neparaksta Aktu minētajā termiņā, kā arī neiesniedz pretenziju vai defektu aktu, uzskatāms, ka Pasūtītājs izpildītos būvdarbus ir pieņēmis augstāk minētā termiņa pēdējā dienā.
2.4. 10 (desmit) darbdienu laikā pēc Akta parakstīšanas un rēķina iesniegšanas Līguma 2.6. punktā noteiktajā kārtībā Pasūtītājs samaksā Izpildītājam, savstarpēji apstiprinātajā Aktā norādīto izpildīto darbu izmaksu kopsummu. Ja Aktā norādītā izmaksu kopsumma pārsniedz gada izmaksu sadalījuma pa mēnešiem sarakstā norādīto attiecīgā mēneša summu, Pasūtītājs ir tiesīgs pārsniegto daļu samaksāt nākamajā mēnesī pēc tam, kad paveikto darbu izmaksu kopsumma būs mazāka par plānotajām izmaksām.
2.5. Līgumā paredzētos maksājumus veic Rīgas valstspilsētas pašvaldības Finanšu departaments. Noformējot elektronisko rēķinu, Izpildītājs tajā norāda šādu informāciju:
Pakalpojumu saņēmējs: Rīgas valstspilsētas pilsētas pašvaldība
Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
Banka: 
Banka kods: Konts: 
RD iestāde: Rīgas valstspilsētas Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 
2.6. Rēķina formāts un iesniegšanas kārtība:
2.6.1.	Izpildītājs 20 (divdesmit) darbdienu laikā no Akta par izpildītajiem CHA uzturēšanas darbiem attiecīgajā mēnesī abpusējas parakstīšanas sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.6.2.	Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
· Rīgas valstspilsētas pašvaldības e-pakalpojumu “Rēķinu iesniegšana” portālā https://www.eriga.lv;
· Valsts pārvaldes pakalpojumu portālā www.latvija.lv norādot pašvaldības e-adresi:  EINVOICE@90011524360.
2.7. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.8. Elektroniskā rēķina apmaksas termiņš ir 14 (četrpadsmit) darbdienas no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.9. Elektroniskā rēķina apmaksas termiņu skaita no dienas, kad Izpildītājs atbilstoši pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs to iesniedzis korekti un atbilstoši Līguma nosacījumiem aizpildītu un Pasūtītājs to ir pieņēmis apmaksai. 
2.10. Izpildītājam ir pienākums pašvaldības portālā www.eriga.lv vai www.latvija.lv sekot līdzi iesniegtā elektroniskā rēķina apstrādes statusam. 
2.11. Ja Izpildītājs ir iesniedzis nekorekti aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums atkārtoti iesniegt korekti un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir korekti iesniedzis elektronisko rēķinu.
2.12. Pasūtītājam ir tiesības veikt ieturējumus no Izpildītājam veicamajiem maksājumiem šādos gadījumos:
2.12.1.	ja Pasūtītājs saskaņā ar Līgumu ir aprēķinājis Izpildītājam līgumsodu;
2.12.2.	ja Izpildītājs nav atlīdzinājis Pasūtītājam zaudējumus, kas radušies Izpildītāja vai tā piesaistīto personu, t. sk., apakšuzņēmēju, rīcības (darbības vai bezdarbības) rezultātā. Šādā gadījumā Pasūtītājs ir tiesīgs veicamo maksājumu samazināt nodarīto zaudējumu apmērā.
2.13. Par veicamo maksājumu samazināšanu un tā iemesliem Pasūtītājs iesniedz Izpildītājam rakstveida paziņojumu, norādot  maksājumu samazināšanas pamatojumu.
2.14. Nododot un pieņemot CHA uzturēšanas darbus, Pasūtītājs un Izpildītājs vadās pēc spēkā esošiem normatīviem dokumentiem un Līguma.
2.15. Līguma 2.1. punktā minēto Aktu no Pasūtītāja puses paraksta Rīgas valstspilsētas pašvaldības Ārtelpas un mobilitātes departamenta Satiksmes organizācijas pārvaldes priekšnieks vai prombūtnes laikā cita Pasūtītāja pilnvarota persona.

3. Pasūtītāja tiesības un pienākumi
3.1. Pasūtītājam ir tiesības kontrolēt Līguma prasību izpildi, saņemt no Izpildītāja informāciju par Līguma izpildes gaitu, dot norādījumus, sniegt savas instrukcijas, datus un pretenzijas.
3.2. Pasūtītājam ir tiesības jebkurā laikā pārbaudīt Izpildītāja atbilstību Konkursa dokumentos Pasūtītāja pieprasītajiem kvalifikācijas noteikumiem un Izpildītāja piedāvājumā iesniegtās kvalifikācijas un uzturēšanas pakalpojuma kvalitātes nodrošināšanas pasākumu plāna datiem un Izpildītāja neatbilstības gadījumā pieprasīt neatbilstības novēršanu saprātīgā termiņā.
3.3. Pasūtītājs nekavējoties informē Izpildītāju par atklātajiem defektiem, kļūdām, trūkumiem un citiem ar Līguma izpildi saistītajiem būtiskajiem apstākļiem.
3.4. Pasūtītājs apņemas ievērot Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” nosacījumus attiecībā uz Līguma ietvaros veiktajiem būvdarbiem par defektu aktiem, pretenzijām, ekspertīzēm un citiem Līgumā neatrunātiem gadījumiem (ciktāl tie attiecas uz Līguma priekšmetu).

4. Izpildītāja tiesības un pienākumi
4.1.  Izpildītājs veic CHA uzturēšanas darbus atbilstoši Līgumā un normatīvajos aktos noteiktajiem noteikumiem, izmantojot Izpildītāja sastādītajā uzturēšanas pakalpojuma kvalitātes nodrošināšanas pasākumu plānā minētos pasākumus, tehniku un iekārtas. 
4.2.  Izpildītājam ir pienākums atlīdzināt CHA uzturēšanas darbu veikšanas gaitā trešajām personām, videi, transportabūvēm nodarītos zaudējumus.
4.3.	Izpildītājam pirms attiecīgo darbu veikšanas jānodrošina civiltiesiskās atbildības apdrošināšana atbilstoši Ministru kabineta 2014. gada 19. augusta noteikumos Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktām prasībām.
4.4.   Izpildītājs nekavējoties informē Pasūtītāju par visām ar Līguma izpildi saistītajām problēmām un būtiskajiem apstākļiem.
4.5.	Izpildītājam ir pienākums CHA uzturēšanas darbus veikt savlaicīgi un operatīvi, nodrošinot CHA uzturēšanas darbu veikšanu atbilstoši Līguma prasībām.  
4.6.	Izpildītājam ir pienākums iesniegt Pasūtītājam CHA dislokācijas shēmas atbilstoši Tehniskajā specifikācijā noteiktajam. 
4.7.	Izpildītājam ir pienākums pēc Pasūtītāja rīkojuma uzrādīt CHA uzturēšanas darbos izmantojamo izejvielu kvalitāti apliecinošus sertifikātus.
4.8.	Konstatējot CHA bojājumus, Izpildītājam ir pienākums pieprasīt informāciju no iestādēm vai uzņēmumiem par konstatēto bojājumu gadījumu un vainīgajām personām, kā arī iesniegt pieprasījumu par CHA bojājumu novēršanu/atlīdzināšanu vai saskaņā ar Pasūtītāja norādījumiem vērsties pie konstatētās vainīgās personas apdrošināšanas sabiedrības par zaudējumu atlīdzību. 
4.9.	Izpildītājam, veicot CHA uzturēšanas darbus, ir pienākums ziņot atbildīgajiem dienestiem par apstākļiem, kas var ietekmēt satiksmes drošību.
4.10. Izpildītājs apņemas ievērot Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” nosacījumus attiecībā uz Līguma ietvaros veiktajiem būvdarbiem par defektu aktiem, pretenzijām, ekspertīzēm un citiem Līgumā neatrunātiem gadījumiem (ciktāl tie attiecas uz Līguma priekšmetu).

5. CHA uzturēšanas vispārīgie nosacījumi
5.1.	Izpildītājs veic CHA uzturēšanas darbus publiskā lietojumā esošajā ielu tīklā, ielu sarkano līniju robežās atbilstoši darbu daudzumu un izmaksu sarakstam un atbilstoši normatīviem aktiem saskaņotajām CHA dislokācijas shēmām (izņemot Rīgas pašvaldības SIA “Rīgas satiksme” pārvaldījumā esošo maksas autostāvvietu CHA un CHA izbrauktuvēs no blakus teritorijām).  
5.2.	Izpildītājam, veicot CHA uzturēšanas darbus, ir jānodrošina pēc iespējas mazāks satiksmes traucējums, jānodrošina sabiedriskā transporta satiksme un tās prioritāte, kā arī jāorganizē darbi tā, lai darbu veikšanas teritorijā tiktu nodrošināta pēc iespējas mazāka iedzīvotāju miera traucēšana.
5.3.	Veicot CHA uzturēšanas darbus, Izpildītājs nedrīkst tos veikt satiksmes sastrēgumu stundās darba dienās no plkst. 7.00 līdz plkst. 10.00 un no plkst. 16.00 līdz plkst. 19.00, ar satiksmes plūsmu noslogotākajā ielas virzienā (piemēram, no rīta Brīvības gatve virzienā uz pilsētas centru), izņemot ārkārtējas situācijas novēršanas gadījumos vai pēc Pasūtītāja rīkojuma.
5.4.	Veicot CHA uzturēšanas darbus, Izpildītājs ir atbildīgs par transportlīdzekļu un mehānismu aprīkojumu, strādājošo apģērbu, kā arī citu darba drošības pasākumu atbilstību Ministru kabineta 2001. gada 2. oktobra noteikumu Nr. 421 “Noteikumi par darba vietu aprīkošanu uz ceļiem” prasībām.
5.5.	Pagaidu ceļa zīmju, norobežojošo elementu un citu darba vietas aprīkošanai nepieciešamo tehnisko līdzekļu uzstādīšanu CHA uzturēšanas darbu izpildes laikā, kā arī satiksmes regulēšanu, ja tas nepieciešams, nodrošina Izpildītājs par saviem līdzekļiem.
5.6.	Veicot CHA uzturēšanas darbus, Izpildītājs ir materiāli atbildīgs par inženierkomunikāciju aizsardzības noteikumu, vides aizsardzības noteikumu un satiksmes drošības pasākumu izpildi.
5.7.	Izpildītāja pārstāvim, kurš ir atbildīgs par prasībām atbilstošu CHA uzturēšanas darbu vadīšanu, ir jāpiedalās visās kārtējās un ārkārtas sapulcēs, kuras Pasūtītājs ir sasaucis. Izpildītājam sapulcēs ir jāsniedz dienas kārtībai atbilstoša informācija. Izpildītājam ir tiesības pieprasīt sapulces sasaukšanu, ja tai ir būtiska nozīme CHA uzturēšanas darbu veikšanai. Darba valoda ir latviešu valoda.
5.8.	Izpildītājam ir pienākums pēc Pasūtītāja pārstāvja pieprasījuma atstādināt no darba veikšanas jebkuru darbā esošo personu, t.sk., ja nepieciešams arī personu, kura ir atbildīga par uzturēšanas darbu kvalitāti vai darbu vadītāju/meistaru, kurš: a) pastāvīgi uzvedas necienīgi; b) izpilda pienākumus nekompetenti vai pavirši; c) nepilda Līguma noteikumus; d) savā darbībā pastāvīgi neievēro darba drošības, sanitārās vai vides aizsardzības prasības. Pēc tam Izpildītājam ir jānodrošina Konkursa kvalifikācijas prasībām atbilstošs speciālists vai 15 (piecpadsmit) darba dienu laikā jānodrošina tā pieņemšana darbā.
5.9.	Gadījumā, ja radušies pēkšņi apstākļi, kas var kavēt satiksmi vai apdraudēt tās drošību, kuru novēršana to neprognozējamā rakstura dēļ nav iekļauta Līgumā, Izpildītājs pēc informācijas saņemšanas veic negadījuma seku novēršanu vai bīstamā posma norobežošanu vai slēgšanu un informē Pasūtītāju. Par šajā punktā minēto darbu izpildi Pasūtītājs var Izpildītājam segt neplānotās papildu izmaksas. 
5.10.	Gadījumā, ja Izpildītājs CHA uzturēšanas darbu veikšanai ir piesaistījis apakšuzņēmējus, Izpildītājam ir pienākums nodrošināt, lai apakšuzņēmējiem būtu darba veikšanai nepieciešamā profesionālā kvalifikācija. Izpildītājs pilnā apmērā atbild par apakšuzņēmēju darbību/bezdarbību un pārkāpumiem.
5.11.	Līguma izpildes laikā Izpildīta rīcībā jābūt visām darbu veikšanai nepieciešamajām iekārtām, mašīnām, materiāliem, personāla u.c. resursiem.
5.12.	Pēc informācijas par bojātiem CHA saņemšanas no Pasūtītāja, jebkuras trešās personas (piemēram, policijas, ceļu satiksmes dalībniekiem) vai pēc Izpildītāja organizētajā apsekošanā konstatētā, Izpildītājs, saskaņojot ar Pasūtītāju, novērš radušos situāciju ne vēlāk kā 2 (divu) darba dienu laikā.
5.13.	Izpildītājs neatbild par CHA, ar kuriem aprīkotas darbu vietas Rīgas pilsētas ielās atbilstoši Ministru kabineta 2001. gada 2. oktobra noteikumu Nr. 421 “Noteikumi par darba vietu aprīkošanu uz ceļiem” prasībām. 
5.14.	Izpildītājs ir atbildīgs par tā izstrādātajās CHA dislokācijas shēmās norādīto informāciju un tās atbilstību situācijai dabā. 

6. Informācijas sniegšana
6.1.  Izpildītājs atbild uz Pasūtītāja informācijas pieprasījumiem vai citiem iesniegumiem tā norādītajos termiņos. Pēc Pasūtītāja pieprasījuma Izpildītājs atbild arī uz trešo personu iesniegumiem, kas saistīti ar darbu veikšanu, atbildi sagatavojot 5 (piecu) darba dienu laikā un pirms atbildes nosūtīšanas saskaņojot atbildes projektu ar Pasūtītāju.
6.2.	Izpildītājam ir pienākums 5 (piecu) darba dienu laikā pēc Pasūtītāja pieprasījuma saņemšanas rakstveidā sniegt jebkādu informāciju, kas saistīta ar Līguma izpildi un kas nepieciešama Pasūtītājam, lai atbildētu uz trešo personu sūdzībām, iesniegumiem u.tml.
6.3.	Izpildītājam ir pienākums nekavējoties pēc Pasūtītāja pieprasījuma sniegt Pasūtītājam informāciju, kas paredzēta masu saziņas līdzekļu (prese, televīzija, radio u.tml.) pārstāvju informēšanai par veiktajiem vai plānotajiem darbiem utml. un/vai pēc Pasūtītāja norādījuma norīkot darbinieku, kurš, sniedzamo informāciju iepriekš saskaņojot ar Pasūtītāju, patstāvīgi informē masu saziņas līdzekļu pārstāvjus par veiktajiem vai plānotajiem darbiem utml. jautājumiem.
6.4.	Izpildītajam ir pienākums sniegt detalizētu informāciju Pasūtītājam par CHA uzturēšanas darbu apjomiem un to izmaiņām.

7. Darbu izpildes kvalitātes novērtēšana un trūkumu novēršana
7.1.	Pasūtītājam ir tiesības jebkurā laikā pārbaudīt darbu izpildes kvalitāti un darbu izpildes atbilstību Līgumā un spēkā esošajos normatīvajos aktos noteiktajām prasībām, reģistrējot atklātos trūkumus saskaņā ar Līguma 7.4. punktu.
7.2.	Pasūtītājs var grozīt saskaņā ar Tehniskajā specifikācijā noteikto CHA kvalitātes novērtējuma atbilstības (vai citus) termiņu, ja rodas meteoroloģiskie vai citi objektīvi apstākļi, kas nepieļauj veikt CHA uzturēšanas darbus pēc Pasūtītāja akceptētās tehnoloģijas, atbilstoši Pasūtītāja prasībām vai Tehniskajā specifikācijā norādītājos termiņos. 
7.3.	Ja pārbaudē nepieciešama Izpildītāja dalība, Pasūtītājs informē Izpildītāju elektroniski pa e-pastu, papildus informējot kontaktpersonu pa tālruni, par pārbaudes veikšanas laiku un par tikšanās vietu pārbaudes veikšanai vismaz 2  (divas) stundas iepriekš. Izpildītājam ir pienākums piedalīties pārbaudē, par kuru Izpildītājs ir brīdināts.
7.4.	Pārbaudes gaitā atklātie trūkumi (piemēram, darbu neizpilde vai izpildīto darbu neatbilstība noteiktajām prasībām) tiek reģistrēti defektu aktā. Aktu paraksta Pasūtītāja pārstāvis un Izpildītāja pārstāvis.
7.5.	Ja Pasūtītājs, veicot CHA uzturēšanas darbu izpildes vizuālās kvalitātes novērtēšanu, konstatē, ka CHA objekta kvalitātes novērtējums neatbilst Tehniskajā specifikācijā noteiktajām prasībām attiecīgajā laika periodā un  ir noteicis novērtējumu 1 (neapmierinoši) vai 0 (slikti), Pasūtītājs par attiecīgo objektu apmaksu neveic, līdz konstatētie trūkumi ir novērsti. 
7.6.	Pasūtītājs ir tiesīgs aprēķināt Izpildītājam līgumsodu par defektu aktā konstatēto trūkumu, saskaņā ar Līguma 7.4. punktā noteikto. Neatkarīgi no līgumsoda piemērošanas Izpildītājam ir pienākums novērst defektu aktā konstatēto trūkumu 7 (septiņu) kalendāro dienu laikā pēc defektu akta sastādīšanas vai citā Pasūtītāja noteiktā termiņā. Ja Izpildītājs nenovērš trūkumu minētajā termiņā, Pasūtītājs ir tiesīgs aprēķināt Izpildītājam atkārtotu līgumsodu.

8. Līgumsodi
8.1. Pasūtītājs ir tiesīgs aprēķināt Izpildītājam līgumsodu šādos gadījumos un apmēros: 
	
	Līgumsodu  pamatojums
	Līgumsodi

	8.1.1.
	CHA dislokācijas shēmās attēlotais neatbilst normatīvajos aktos noteikto standartu un/vai Ceļu satiksmes noteikumu prasībām
	400 euro

	8.1.2.
	Uzklātais CHA dabā neatbilst CHA dislokācijas shēmā norādītajam
	400 euro

	8.1.3.
	CHA dislokācijas shēmās norādītais apjoms neatbilst CHA apjomam dabā (CHA dislokācijas shēmās uzrādītais apjoms ir lielāks kā uzklātais apjoms dabā)
	500 euro

	8.1.4.
	CHA uzturēšanas darbi netiek veikti atbilstoši Tehniskās specifikācijas prasībām
	300 euro

	8.1.5.
	Citi Līguma noteikumu pārkāpumi
	200 euro

	8.1.6.
	Atkārtoti 8.1.1.-8.1.5. punktos konstatētā trūkuma pārkāpums
	600 euro



[bookmark: _Hlk221031784]8.2.	Ja Pasūtītājs neveic 2.4. punktā noteiktos maksājumus, tad Pasūtītājs maksā Izpildītājam nokavējuma naudu 0,1% (nulle komats viens procents) apmērā no aizkavētā maksājuma summas par katru nokavēto maksājuma dienu, bet ne vairāk par 10% (desmit procenti) no papildus vienošanās noteiktās kalendārā gada Līguma summas.

9. Pušu atbildība
9.1.  Pušu saistības pret otru pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma.
9.2. Izpildītājs ir atbildīgs par jebkādiem Pasūtītājam vai trešajām personām nodarītajiem zaudējumiem, ja šie zaudējumi ir saistīti ar Līguma nosacījumu neizpildi. Izpildītājam šādi zaudējumi jāatlīdzina 30 (trīsdesmit) dienu laikā pēc Pasūtītāja rakstveida pieprasījuma saņemšanas, pārskaitot attiecīgo naudas summu uz Pasūtītāja bankas kontu vai uz Pasūtītāja noteiktās trešās personas bankas kontu.
9.3.    Pusei nav tiesību atteikties no savu pienākumu izpildes arī gadījumā, ja otra Puse nepilda savas finansiālās saistības. Tas neizslēdz un neierobežo Puses tiesības pielietot citus tiesību aizsardzības līdzekļus.

10. Prasības attiecībā uz personālu un apakšuzņēmējiem
10.1.	Pēc Līguma noslēgšanas, bet ne vēlāk kā pirms Līgumā paredzēto CHA uzturēšanas darbu uzsākšanas Izpildītājs iesniedz Pasūtītājam darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs atbilstoši šajā daļā noteiktajā kārtībā paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
10.2.	Izpildītājs nav tiesīgs bez saskaņošanas ar Pasūtītāju veikt Konkursā iesniegtajā piedāvājumā (turpmāk – Piedāvājums) norādītā speciālista un apakšuzņēmēju nomaiņu (Līguma 4.pielikums) un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
10.3.	Pasūtītājs nepiekrīt Izpildītāja Konkursā iesniegtajā piedāvājumā norādīto speciālistu nomaiņai gadījumos, ja piedāvājumā norādītā speciālista nomaiņai piedāvātais speciālists neatbilst  Konkursa nolikumā speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. 
10.4.	Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
10.5.	Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no zemāk minētajiem nosacījumiem:
	10.5.1. piedāvātais apakšuzņēmējs neatbilst Konkursā apakšuzņēmējiem izvirzītajām prasībām;
	10.5.2. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijām atbilstību paziņojumā par līgumu un Konkursa dokumentos noteiktajām prasībām, un piedāvātajam apakšuzņēmējam nav vismaz tāda kvalifikācija, kādu Konkursā izraudzītais pretendents piedāvājis, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	10.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	10.5.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
10.6.	Jaunā apakšuzņēmēja atbilstības pārbaudei, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaude tiek veikta tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētie termiņi tiek skaitīti no dienas, kad lūgums par apakšuzņēmēja nomaiņu iesniegts Pasūtītājam.
10.7.	Pasūtītājs pieņem lēmumu atļaut vai atteikt Konkursā iesniegtajā piedāvājumā norādīto speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Par pieņemto lēmumu Pasūtītājs rakstveidā paziņo Izpildītājam.
10.8. Gadījumā, ja Izpildītājs ir pilnsabiedrība, kura nodibināta Līguma izpildei, pilnsabiedrības biedri nav tiesīgi izstāties no pilnsabiedrības vai mainīt dibināšanas (sabiedrības) līgumā noteikto katra biedra izpildāmo darbu apjomu, bez iepriekšējas rakstiskas saskaņošanas ar Pasūtītāju.
10.9.	Attiecībā uz būvdarbiem, Izpildītājs nodrošina laicīgu samaksas veikšanu Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Izpildītājam ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā punktā un Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.

11. Līguma grozīšana
11.1. Vienību (darbu veidu) cenas, kuras Izpildītājs ir norādījis Konkursa piedāvājumā, Pasūtītājs izvērtē katra kalendārā gada februārī vai martā un var koriģēt vienu reizi gadā, sākot ar nākamo gadu (piemēram, ja Līguma izpilde uzsākta ar 2027. gada 1. janvāri, vienību cenas tiek koriģētās ar 2028. gada 1. janvāri): 
11.1.1. Vienību (darbu veidu) cenu izmaiņas tiek veiktas, ja Pasūtītājs konstatē, ka patēriņa cenu izmaiņas – pieaugums (inflācija) vai kritums (deflācija), kas norādīts Centrālās statistikas pārvaldes interneta vietnē www.csb.gov.lv sadaļā “Inflācijas kalkulators” iepriekšējā kalendārā gada decembrī kopš iepriekšējām cenu izmaiņām (t.i., iepriekšējā decembra, kurā fiksētais cenu izmaiņu indekss tika izmantots vienību cenu izmaiņām) ir bijušas lielākas par 2 % (divi procenti);
11.1.2. Ja cenu izmaiņas nav lielākas par 2 % (divi procenti), vienību cenu izmaiņas konkrētajā gadā netiek veiktas; 
11.1.3. Indeksācija tiek veikta vienības cenu pareizinot ar attiecīgā mēneša Latvijas Republikas Centrālās statistikas pārvaldes noteikto izmaksu indeksu patēriņa grupai “Visas preces un pakalpojumi” – indeksācija tiek veikta pret sākotnējām vienību (darbu veidu) cenām, kuras Izpildītājs ir norādījis Konkursa piedāvājumā, vai pret iepriekšējo indeksējamo 12 (divpadsmit) mēnešu perioda mēnesi.
11.2. Pasūtītājs, atbilstoši Publisko iepirkumu likuma 61. panta piektajai daļai, atkarībā no darbu nepieciešamības, pieejamā finansējuma apjoma vai citiem objektīviem apstākļiem, var izmainīt plānoto darbu apjomu, samazinot vai palielinot darbu daudzumu un izmaksu sarakstā iekļauto darbu apjomus, ar nosacījumu, ka minēto izmaiņu apjoms nesasniedz 10 % (desmit procentus) no Līguma summas. Par darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
11.3. Slēdzot Līguma 1.2. punktā paredzēto papildu vienošanos par attiecīgajā kalendārajā gadā izpildāmajiem CHA uzturēšanas darbiem, darbu daudzumu un izmaksu sarakstā CHA uzturēšanas darbu apjoms un objekti tiek norādīti atbilstoši pieejamajam finansējumam un Pasūtītāja rīcībā esošajiem datiem par faktiskajām CHA platībām konkrētos objektos uz Līguma 1.2. punktā norādītās vienošanās noslēgšanas dienu. Pasūtītājs kalendārā gada laikā ir tiesīgs veikt šādas izmaiņas CHA uzturēšanas darbu apjomos:
11.3.1. samazināt darbu daudzumu un izmaksu sarakstā norādīto CHA uzturēšanas darbu apjomu, sakarā ar būvdarbiem (seguma atjaunošanas, ielu pārbūves u.tml. darbi) uz atsevišķām Rīgas pilsētas ielām, par ko Pasūtītājs informē Izpildītāju 30 (trīsdesmit) kalendārās dienas iepriekš, slēdzot papildus vienošanos pie Līguma par CHA uzturēšanas darbu apjoma samazināšanu;
11.3.2. palielināt darba daudzumu un izmaksu sarakstā norādīto CHA uzturēšanas darbu apjomu sakarā ar papildu finansējuma piešķiršanu, par ko Pasūtītājs informē Izpildītāju 30 (trīsdesmit) kalendārās dienas iepriekš, slēdzot papildu vienošanos pie Līguma par CHA uzturēšanas darbu apjoma palielināšanu;
11.3.3. precizēt darba daudzumu un izmaksu sarakstā norādīto CHA uzturēšanas darbu apjomu viena objekta ietvaros) atbilstoši Izpildītāja izstrādātajās CHA dislokācijas shēmās norādītajām faktiskajām CHA platībām, slēdzot papildu vienošanās pie Līguma par CHA uzturēšanas darbu apjoma precizēšanu;
11.3.4. Līguma 11.3.1. – 11.3.3. punktā paredzētās CHA uzturēšanas apjomu izmaiņas nepārsniedz 10 % (desmit procenti) no sākotnējā Līguma 1.2. punktā paredzētās papildu vienošanās norādītās summas.
11.4. Papildus Līguma 11.1. – 11.3. punktā norādītajam Puses ir tiesīgas izdarīt arī citu Līguma noteikumu grozījumus, savstarpēji par to vienojoties, ja vien šie grozījumi nav pretrunā ar Publisko iepirkumu likuma prasībām. Grozījumi ir izdarāmi rakstveidā un stājas spēkā pēc abu pušu parakstīšanas.

12. Līguma izbeigšana
12.1.	Izpildītājam ir tiesības vienpusēji atkāpties no Līguma, rakstveidā brīdinot Pasūtītāju trīs mēnešus iepriekš, gadījumā, ja Pasūtītājs neveic maksājumus un līgumsods sasniedz 10 % (desmit procenti) no attiecīgā gada vienošanās summas.
12.2.	Pasūtītājam ir tiesības vienpusēji izbeigt Līgumu šādos gadījumos:
12.2.1.	Izpildītājs būtiski neievēro Līguma noteikumus – vairāk kā 2 (divas) nedēļas neveic darbus, nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto CHA uzturēšanas darbu izpildes kvalitāti; 
12.2.2.	CHA uzturēšanas darbu veikšana Izpildītāja vainas dēļ saskaņā ar eksperta atzinumu ir aizkavēta tik tālu, ka kļuvis skaidrs, ka darbu pabeigšana Līgumā noteiktajos termiņos nav iespējama;
12.2.3.	pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
12.2.4.	ja tiek konstatēts, ka Pasūtītājam nav pieejams finansējums darbu uzsākšanai vai turpināšanai;
12.2.5.	Publisko iepirkumu likuma 64.panta pirmajā daļā noteiktajos gadījumos;
12.2.6.	ja saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
12.2.7.	ja iestājušies citi būtiski apstākļi (piemēram, anulēts sertifikāts, konstatēta dalība kartelī), kā rezultātā Pasūtītājam zudusi interese par konkrēto Līgumu Izpildītāja vainas vai citu ārējo apstākļu dēļ, un Līguma darbības turpināšana var radīt  lielākus zaudējumus Pasūtītājam nekā tā izbeigšana, ārējos normatīvajos aktos noteiktajos gadījumos u.t.ml.);
12.2.8. ja Izpildītājs, vai tā biedrs, ja Izpildītājs ir piegādātāju apvienība vai pilnsabiedrība, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
12.2.9. ja no Izpildītāja sastāva, bez iepriekšējas rakstiskas saskaņošanas ar Pasūtītāju ir izstājies pilnsabiedrības biedrs vai piegādātāju apvienības dalībnieks vai Izpildītājs bez iepriekšējas rakstiskas saskaņošanas ar Pasūtītāju ir mainījis dibināšanas (sabiedrības) līgumā noteikto katra biedra/dalībnieka izpildāmo Darbu apjomu, kas tādējādi rada ietekmi uz Līguma izpildi;
12.2.10.par Līguma noteikumu pārkāpumiem Izpildītājam piemēroto līgumsodu skaits ir pieci un vairāk, vai piemēroto līgumsodu kopsumma sasniedz EUR 2000 (divi tūkstoši euro) un vairāk;
12.2.11.ja atkārtoti (vairāk kā 1 (vienu) reizi) tiek konstatēts, ka Izpildītājs nenodrošina CHA uzturēšanas darbu izpildi atbilstoši Līguma un normatīvo aktu prasībām, tādējādi apdraudot satiksmes drošību. 
12.3. Ja Līguma izpildes gaitā noskaidrojas, ka Pasūtītājam nav pieejams finansējums darbu uzsākšanai vai turpināšanai, Pasūtītājam jāaptur Līguma izpilde, par to rakstveidā brīdinot Izpildītāju. Šajā gadījumā Pušu pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
12.4.	Ja Līgums tiek izbeigts pēc Pasūtītāja iniciatīvas, Izpildītājs nekavējoties pārtrauc Līguma izpildi pēc attiecīga paziņojuma no Pasūtītāja saņemšanas. Puses sastāda Aktu par faktiski izpildītajiem darbiem. 
12.5.	Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa izbeigšanu.
12.6.	Ja Līgums tiek izbeigts pēc Pasūtītāja iniciatīvas Izpildītāja vainas dēļ vai, ja Izpildītājs izbeidz Līgumu ar Pasūtītāju (izņemot Līguma 12.1. punktā un 14.5. punktā paredzēto gadījumu), Pasūtītājs samaksā Izpildītājam par faktiski kvalitatīvi veiktajiem darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Izpildītāja radītos zaudējumus. 
12.7.	Ja Līgums tiek izbeigts Pasūtītāja vainas dēļ, Pasūtītājam ir pienākums norēķināties ar Izpildītāju par izpildītajiem un Līgumā noteiktajā kārtībā pieņemtajiem darbiem pilnā apmērā, ieturot saskaņā ar Līgumu aprēķinātos līgumsodus un citus Izpildītāja radītos zaudējumus.
12.8.	Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem darbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem darbiem un Izpildītājs ir iesniedzis Līguma noteikumiem atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem darbiem (tai skaitā to apjomiem), aktā iekļauj tikai tos faktiski izpildītos darbus, par kuru izpildi Pusēm nav domstarpību.

13. Strīdu risināšana
Strīdi, kas Pusēm rodas, pildot Līgumu, tiek risināti pārrunu ceļā, bet, ja vienošanos šādā veidā panākt nav iespējams, tad jebkurš strīds, nesaskaņa vai prasība, kas saistīta ar Līgumu, tā izbeigšanu, grozīšanu vai spēkā esamību, tiek nodota izskatīšanai Latvijas Republikas tiesā saskaņā ar spēkā esošajiem normatīvajiem aktiem.

14. Nepārvarama vara
14.1.	Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu rezultātā, kurus Puses nevarēja paredzēt vai novērst. 
14.2.	Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
14.3.	Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
14.4.	Pusei, kura darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi Līguma izpildē, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
14.5.	Ja nepārvaramas varas apstākļi turpinās ilgāk par 1 (vienu) mēnesi, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem  CHA uzturēšanas darbiem, kas ir nodoti Līgumā noteiktajā kārtībā.

15. Fizisko personu datu apstrāde
15.1.	Pusei ir tiesības apstrādāt no otras Puses iegūtos fizisko personu datus tikai ar mērķi, nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
15.2.	Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
15.3.	Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
15.4.	Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas Pasūtītājam veic darbus un ar kurām Pasūtītājs sadarbojas tā darbības un Līguma izpildes nodrošināšanai.
15.5.	Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

16. Pušu kontaktpersonas
16.1.	Pasūtītāja kontaktpersona Līguma izpildē ir ___, tālr. ___, ____@riga.lv. Saziņai ar Pasūtītāju Izpildītājs izmanto vienlaicīgi arī Pasūtītāja e-pasta adresi: amd@riga.lv.
16.2.	Izpildītāja kontaktpersonas Līguma izpildē ir ___, tālr. ___ vai tālr. _____, ____@_______ vai _______@_______.
16.3.	Puses apņemas viena otru savlaicīgi (pirms maiņas veikšanas) informēt par kontaktpersonu maiņu.

17. Nobeiguma noteikumi
17.1.	Līgums stājas spēkā tā parakstīšanas dienā līdz Pušu pilnīgai saistību izpildei.
17.2.	Jautājumi, kas nav atrunāti Līgumā, tiek risināti saskaņā ar spēkā esošajiem normatīvajiem aktiem.
17.3.	Līgums ir saistošs Pasūtītājam un Izpildītājam, kā arī likumīgiem tiesību un saistību pārņēmējiem.
17.4.	Līgums sagatavots latviešu valodā uz ___ (___) lapām. Līgums parakstīts ar drošu elektronisko parakstu un satur laika zīmogu. Līguma parakstīšanas diena ir pēdējā pievienotā droša elektroniskā paraksta un tā laika zīmoga datums. 
17.5.	Līgumam tiek pievienoti zemāk uzskaitītie dokumenti, kas ir Līguma pielikumi un ir Līguma neatņemamas sastāvdaļas:

1.pielikums: Izpildītāja finanšu piedāvājums (..);
2.pielikums: Tehniskā specifikācija ar pielikumiem (..);
3.pielikums: Vienošanās Nr.___ pie 2026.gada ____ līguma Nr. _____ (veidlapa);
4.pielikums: Piesaistīto speciālistu saraksts (..);
………….



18. Pušu rekvizīti un paraksti

	
	PASŪTĪTĀJS:
Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, 
LV-1011
___________________

	IZPILDĪTĀJS:


			





	

	
	

	
	

	
	


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU







[bookmark: _Hlk160467914]3. pielikums ar pielikumiem

Līguma projektam
(saskaņā ar atklāta konkursa, identifikācijas
Nr. CAIP 2026/52, nolikumu)


Vienošanās Nr. 
pie 2026. gada ______ līguma Nr. ______

Rīgā, 								         Datums skatāms laika zīmogā


Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), ____________________, no vienas puses, un
___________, vienotais reģistrācijas numurs ______, adrese _____________, Rīga, LV-______ (turpmāk – Izpildītājs), _______ personā, kurš rīkojas, pamatojoties uz statūtiem, no otras puses, abi kopā, turpmāk – Puses,
pamatojoties uz 2026.gada _______ starp Pusēm noslēgtā līguma Nr. _______, turpmāk – Līgums, 1.2., 11.3. un 17.5. punktu, noslēdz šādu vienošanos, turpmāk – Vienošanās:

1. Finansējums Līgumā paredzēto ceļu horizontālo apzīmējumu uzturēšanas darbu izpildei no _______ sastāda EUR _______  (summa vārdiem), tajā skaitā PVN 21% EUR _______  (summa vārdiem), saskaņā ar Ceļu horizontālo apzīmējumu uzturēšanas _______.gadā darbu daudzumu un izmaksu sarakstu (pielikums Nr.1) un Ceļu horizontālo apzīmējumu uzturēšanas _______.gadā darbu izmaksu sadalījumu pa mēnešiem (pielikums Nr.2).

2. Pasūtītājam ir tiesības, iepriekš saskaņojot ar Izpildītāju, mainīt darbu daudzumu un izmaksu sarakstā norādītos darbu daudzumus ar nosacījumu, ka netiek pārsniegta kopējā Vienošanās 1. punktā norādītā summa.

3. Vienošanās nemaina citus Līgumā noteiktos Pušu pienākumus un tiesības.

4. Vienošanās ir Līguma neatņemama sastāvdaļa.

5. Vienošanās stājas spēkā tās parakstīšanas dienā. Vienošanās parakstīšanas diena ir pēdējā droša elektroniskā paraksta un laika zīmoga datums.

6. Vienošanās pamatteksts sagatavots uz 2 (divām) lapām ar 2 (diviem) pielikumiem:

6.1. 1.pielikums “Ceļu horizontālo apzīmējumu uzturēšanas _______.gadā darbu daudzumu un izmaksu saraksts” uz ___ (___) lapas;
6.2. 2.pielikums “Ceļu horizontālo apzīmējumu uzturēšanas _______.gadā darbu izmaksu sadalījums pa mēnešiem” uz ___ (___) lapas.


          
	PASŪTĪTĀJS:
Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, 
LV-1011
___________________

	IZPILDĪTĀJS:


			










1. pielikums




Ceļu horizontālo apzīmējumu uzturēšanas ______.gadā
darbu daudzumu un izmaksu saraksts

	Nr.p.k.
	Ielas nosaukums
	Kopējā platība   m2
	Līguma vienības cena mēnesī* euro
	Uzturēšanas apjoms _____.g. 
m2
	ĀMD apjoms, m2
	Summa mēnesī euro
	Summa _____.g.** euro

	1
	
	
	
	
	
	
	

	2
	
	
	
	
	
	
	

	…
	
	
	
	
	
	
	

	
	
	
	
	
	PVN (21%):
	
	

	
	
	
	
	
	Kopā ar PVN:
	
	


IZPILDĪTĀJS



* - Vienības cena par uzturēšanas darbiem līdz ______.
** - Kopējā summa līdz ______.









2. pielikums




Ceļu horizontālo apzīmējumu uzturēšanas _______.gadā
darbu izmaksu sadalījumu pa mēnešiem 

IZPILDĪTĀJS


	Mēnesis
	Darbu izmaksas EUR bez PVN
	Darbu izmaksas EUR ar PVN

	Janvāris
	
	

	Februāris
	
	

	Marts
	
	

	Aprīlis
	
	

	Maijs
	
	

	Jūnijs
	
	

	Jūlijs
	
	

	Augusts
	
	

	Septembris
	
	

	Oktobris
	
	

	Novembris
	
	

	Decembris
	
	

	Kopā:

